Kirsty Coventry Otadza kuHwina Menduru muMakundano e100 Metre Backstroke kumaOlympics
Mutunhwini mukuru wemuZimbabwe Kirsty Coventry nhasi mangwanani atadza kusvika mufainari ye100 metre backstroke.
WASHINGTON — Mutunhwini mukuru wemuZimbabwe Kirsty Coventry nemusi weMuvhuro aka tadza kusvika mufainari ye100 metre backstroke. Coventry aomerwa nezvinhu apo akwikwidza nevatuhwinhi vechidiki ndokupedza ari pachinhanho chegumi nechimwe chete pavatihwini gumi nevatanhatu muOlympics Aquatics Arena mu Rio de Janeiro. Caventry atadza kupedza ari pasi peminute imwechete ndokupedza neminiti pamwe nesekondi makumi maviri nematanhu, kure zvikuru nevakunda. Mujaho uyu watorwa na Kathleen Baker weku USA mumaseconds makumi mashanu nemasere nezviga makumi masere nemana neanoraudzira kana kuti 58. 84. 02 seconds Katinka Hosszu weku Hungary ndiye apedza aripachinhanho chechipiri ukuwo Fu Yunhau weku China ndiye aakpedza ari pachinhano chechitatu. Coventry ave kumbozorora achimiira 200 metre backstroke inove ndiyo yaanowanzo ita mashiripiti. Asi mumwe mutambi weZimbabwe, Micheen Barbara Thornycroft anoita zvekumhanya nekaboat kadiki kana kuti rowing akabudirira mumujaho wake wekutanga kana kuti Women's Single Sculls Heat 1, ave kuenda muchikamu chechipiri. Tichiri mumaOlympics. Chikwata chemaMighty Warriors chichine mukana wekuenderera mberi mumakundano aya chikakwanisa kurova Australia mumutambo wavo wekugumusira weGroup F nemusi weChipiri. Pane nzvimbo nhatu dzakachengeterwa zvikwata zvinopedza zvakamira zvakanaka zviri pachinhanho chechitatu zvekuti Zimbabwe inofanira kukunda Australia kuti itore mapoinzi matatu ese iwane mukana uyu. Canada ndiyo iri pamusoror mugungano iri nemapoinzi mana ichiteverwa neGermany iyo ine mapoinzi matatu. Australi ine poindi imwechete, Zimbabwe haina kana poindi. Totarisa nhabvu yemunyika. Chikwata cheBorder Strikers neSvondo chakashura mare mushure mekurova Dynamos 2-1 muDulivadzimu Stadium. Mashoko ari kubva kuBeitbridge anoti vatsigiri veBorder Strikers vakapembera kunge vahwinamukombe weCastle Premier Soccer League. Kukunda uku kwasiya Border Strikers iyo iri pasi pasi yave nemapoinzi gumi, matatu pasi pechikwata chavari kutevera cheTsholotsho Pirates. Asi muraridzi wechikwata ichi Never Malunga ane chivimbo chekuti chikwata chake hachiende pasi kuDivision One. Vatsigiri veDynamos vakarwadzikana zvikuru nekukundwa uku zvekuti vamwe vavo vanonzi vaive vapandukira muraridzi wavo Lloyd Mutasa. Dynamos yakwanisa kutora mapoinzi mana chete pagumi nemashanu mushure memangange mana nekukundwa kamwechete. Mumba meHighlanders hamunawo kumira zvakanaka, chikwata ichi chakarohwa 2-1 neTriangle kuGibbo Stadium neSvondo. Bosso yarohwa mitambo mitatu yakatevedzana. Asi hakuna nhamo dzakadai kuzvikwata zvirikutungamira zvinoti FC Platinum neCaps United mushure mekunge zvakaita mangange 0-0 muNational Sports Stadium neMugovera. Makepekepe ingadai yakakunda mumutambo uyu dai Leonard Tsipa asina kutadza mukana waakawana ari ega pasina mubati wepagedhe. Mutsigiri wechikwata ichi vaIgnatius Zambezi vari kuchema nemikana yakatadzwa kunyanya naTsipa. VaCharles Munodawafa varikuchema zvekare nemutambi mumwecheteyo. Asi VaZambezi vanoti vakafadzwa zvikuru nematambiro eFC Platinum vachiti ivo chikwata ichi chinokodzera kuve pachiri pamakundano aya. Izvi zvasiya Kugona Kunenge Kudada iine mapoinzi makumi matatu nemanomwe, maviri pamusoro peCaps United Mimwe mitambo yakapera yakadai. ZPC Kariba0 -0Ngezi Platinum Stars Chicken Inn0 -0Chapungu Bulawayo City0-0Hwange How Mine2-1Harare City Mutare City3-3Tsholotsho